b'\n_START_ARTICLE_\nMario Kasun\n_START_SECTION_\nSeurajoukkueet\n_START_PARAGRAPH_\nKasun aloitti koripallon pelaamisen vasta 14-vuotiaana pelattuaan sit\xc3\xa4 ennen jalkapalloa. Kasunin ensimm\xc3\xa4inen ammattilaisjoukkue oli KK Zrinjevac, jossa h\xc3\xa4n pelasi kolmen kauden ajan. Vuonna 2000 h\xc3\xa4n l\xc3\xa4hti Gonzagan yliopistoon, jossa h\xc3\xa4n pelasi kahden kauden ajan. Vuoden 2002 NBA:n varaustilaisuudessa h\xc3\xa4net valittiin numerolla 41. H\xc3\xa4net varannut Los Angeles Clippers kauppasi h\xc3\xa4net kuitenkin Orlando Magicille. T\xc3\xa4m\xc3\xa4n j\xc3\xa4lkeen Kasun siirtyi K\xc3\xb6ln 99ersiin, josta h\xc3\xa4net vapautettiin vuoden 2002 tammikuussa. Kasun jatkoi uraansa Saksassa ja liittyi Deutsche Bank Skylinersin joukkueeseen._NEWLINE_Vuodet 2004\xe2\x80\x932006 Kasun vietti Orlando Magiciss\xc3\xa4, jossa h\xc3\xa4n teki keskim\xc3\xa4\xc3\xa4rin 2,7 pistett\xc3\xa4 ja otti 2,6 levypalloa. NBA:n j\xc3\xa4lkeen h\xc3\xa4n palasi Eurooppaan FC Barcelonaan. Kahden kauden j\xc3\xa4lkeen h\xc3\xa4n teki sopimuksen turkkilaisen Efes Pilsenin kanssa.\n_START_SECTION_\nMaajoukkue\n_START_PARAGRAPH_\nKasun on kuulunut Kroatian alle 18-vuotiaiden ja alle 20-vuotiaiden koripallomaajoukkueisiin. H\xc3\xa4n pelasi vuosien 2005, 2007 ja 2009 EM-kilpailuissa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nKasun on harras katolilainen. H\xc3\xa4net tunnetaan n\xc3\xa4ytt\xc3\xa4vist\xc3\xa4 tatuoinneistaan. H\xc3\xa4n otti ensimm\xc3\xa4isen tatuointinsa 15-vuotiaana ja h\xc3\xa4nell\xc3\xa4 on yhteens\xc3\xa4 30 tatointia.'